text: [{"text_idx": "#000001", "text": "A\u0301 landsli\u00f0num sp\u00e6lir Irena vi\u00f0 nummar 24 a\u0301 troyggini. I\u0301 heimligi kappingi stendur nummar 6 a\u0301 troyggjuni."}, {"text_idx": "#000002", "text": "Alti\u0301\u00f0 a\u0301hugavert og spennandi at fylgja eini heimsmeistarakapping i\u0301 hondbo\u0301lti, ti\u0301 HM-kappingin er so no\u0301gv \u00f8\u00f0rvi\u0301si enn EM-kappingarnar. Tu\u0301 s\u00e6rt i\u0301 hesum d\u00f8gum ikki bara europeisk lond, sum flestu sp\u00e6la sama slag av hondbo\u0301ltssp\u00e6li. I\u0301 HM-kappingini s\u00e6rt tu\u0301 tild\u00f8mis eisini kvinnur u\u0301r Japan, Korea, Afrika og Brazila, sum sp\u00e6la \u00f8\u00f0rvi\u0301si hondbo\u0301lt enn vit vanliga si\u0301ggja. Ma\u0301nakv\u00f8ldi\u00f0 sa\u0301 eg tveir go\u0301\u00f0ar dystir, sum sja\u0301ldan a\u0301\u00f0ur. Fylgdi fyrst dystinum millum Russland og Spania. Serliga leg\u00f0i eg merki til vinstrahenta russiska sp\u00e6laran Irenu Bliznova, sum var u\u0301rm\u00e6lingur a\u0301 v\u00f8llinum."}, {"text_idx": "#000003", "text": "Irena Bliznova kann so o\u0301metaliga no\u0301gv a\u0301 hondbo\u0301ltsv\u00f8llinum."}, {"text_idx": "#000004", "text": "Irena bleiv eftir dystin ko\u0301sin besti sp\u00e6larin a\u0301 v\u00f8llinum. Ho\u0301ast 182 h\u00f8g og vigar fleiri og 70 kilo, so var hon o\u0301gvuliga fim, hoppa\u00f0i h\u00f8gt, skeyt hart, teknisk snild og var go\u0301\u00f0 i\u0301 gj\u00f8gnumsp\u00e6li. Hon kundi so o\u0301metaliga no\u0301gv i\u0301 a\u0301lopssp\u00e6linum, sum eg sja\u0301ldan havi s\u00e6\u00f0 a\u0301\u00f0ur. Irena er 29 a\u0301ra gomul og sp\u00e6lir vi\u00f0 russiska felagnum Lada Togliatti, og ver\u00f0ur metta sum tann heilt sto\u0301ri \u201clyklasp\u00e6larin\u201d a\u0301 unga russiska landsli\u00f0num, sum er komi\u00f0 til Danmarkar."}, {"text_idx": "#000005", "text": "Eins og no\u0301gvir a\u00f0rir hondbo\u0301ltssp\u00e6larar, so hevur Irena eisini veri\u00f0 skadd eitt skifti, og var ti\u0301 ikki vi\u00f0 i\u0301 EM-kappingini i\u0301 Makedonia. Hon var a\u0301 russiska landsli\u00f0num, sum vann HM-kappingina i\u0301 2005. Russiska li\u00f0i\u00f0 to\u0301k \u00f8ll a\u0301 bo\u0301li i\u0301 fyrsta dystinum, ta\u0301 li\u00f0i\u00f0 kno\u0301gva\u00f0i fyrst Norra vi\u00f0 einum ma\u0301li og si\u0301\u00f0ani i\u0301 gja\u0301rkv\u00f8ldi\u00f0 Spania vi\u00f0 tveimum ma\u0301lum. Li\u00f0ii\u00f0 hevur har\u00f0a verju vi\u00f0 sto\u0301rari breidd, og so hetta skjo\u0301ta a\u0301lopssp\u00e6li\u00f0 vi\u00f0 heilt fa\u0301um villum. Veikasta li\u00f0i\u00f0 i\u0301 russisku ketuni er uttan iva ma\u0301lverjarnir, sum ikki enn hava sta\u00f0i\u00f0 so v\u00e6l."}, {"text_idx": "#000006", "text": "Seinni ma\u0301nakv\u00f8ldi\u00f0 sa\u0301 eg Frakland og Korea, tvey heilt ymisk li\u00f0. Kropssterkar sto\u0301rar franskar kvinnur, sum skjo\u0301ta hart og sp\u00e6la v\u00e6l, men i\u0301mo\u0301ti teimum sma\u0301u, skjo\u0301tu og teknisku koreansku kvinnunum, komu fronsku kvinnurnar mangan i\u0301 sto\u0301rar trupulleikar. Havi a\u0301\u00f0ur s\u00e6\u00f0 fleiri koreansk landsli\u00f0, men onganti\u0301\u00f0 s\u00e6\u00f0 eitt li\u00f0, sum sp\u00e6lir so skjo\u0301tt, sp\u00e6lararnir flyta seg so skjo\u0301tt, og har teknikkur er i\u0301 ha\u0301s\u00e6ti. Korea var\u00f0 sny\u0301tt fyri eitt ma\u0301l, og i\u0301slendsku do\u0301mararnir og \u00f8ll, sum so\u0301tu vi\u00f0 do\u0301marabor\u00f0i\u00f0, eru send til hu\u0301s."}, {"text_idx": "#000007", "text": "I\u0301 dystinum millum Norra og Russlandi seg\u00f0i vi\u00f0merkjarin, at vit uttan iva si\u0301ggja Norra og Russland i\u0301 HM-finaluni. Men vit skulu ikki avskriva Spania, Makedonia, Korea og Frakland. Nu\u0301 reypa danir i\u0301 og so no\u0301gv fyri eina altjo\u0301\u00f0a kapping, men eg rokni ikki vi\u00f0 Danmark, ti\u0301 ba\u0301\u00f0ir h\u00f8grabakkarnir i\u0301 a\u0301lopinum hja\u0301 Danmark eru sma\u0301skaddir, og Danmark hevur onga heimstj\u00f8rnu a\u0301 li\u00f0num. Danmark kemur to\u0301 vi\u0301\u00f0ari i\u0301 bo\u0301lkinum, men v\u00e6l skal ganga, um Danmark vinnur hei\u00f0ursmerki."}, {"text_idx": "#000008", "text": "Ta\u0301 eg sa\u0301 Irenu sp\u00e6la ma\u0301nakv\u00f8ldi\u00f0, kom eg at hugsa um russiska U17 h\u00f8grbakkin, sum var i\u0301 F\u00f8royum i\u0301 va\u0301r og sp\u00e6ldi i\u0301mo\u0301ti F\u00f8royum, I\u0301slandi og Tjekkia. H\u00f8g ung vinstrahent genta, sum skeyt o\u0301vanliga hart n\u00e6sta bara vi\u00f0 handli\u00f0inum. Hesin ungi sp\u00e6larin minti no\u0301gv um Irenu Bliznova."}, {"text_idx": "#000009", "text": "Russiska landsli\u00f0i\u00f0 er eisini serligt, ti\u0301 fra\u0301koyrdi landsli\u00f0svenjarin Jevjenij Trefilov, sum var uppsagnur eftir OL-kappingina i\u0301 2012, er grava\u00f0ur framaftur i\u0301 ny\u0301ggjari u\u0301tga\u0301vu. \u00d8ll bi\u0301\u00f0a i\u0301 spenninigi, til hann gerst ovursintur og skeldar til h\u00f8gru og vinstru. Higartil stendur hesin smi\u0301landi venjarin og sty\u0301rir sp\u00e6linum. Okkurt ma\u0301 hann duga, ta\u0301 eitt so sto\u0301rt hondbo\u0301ltsland sum Russlandi, setir Trefilov aftur sum venjara. (Vagnur)"}]